Стъпил Добри
Народна песен

chitanka.info

Стъпил Добри[1] на бял мермер камък,

да си мери сива гургуличка;

не удари сива гургуличка,

най удари клетото си сърце.

Викна Добри, викна та заплака:

— Дето умра, там ме заровете,

на глава ми черква направете,

на сърце ми лозе насадете,

на крака ми чешма направете;

там ще мине царювата войска,

който й грешен — Богу да се моли,

който й гладен — грозде да си бере,

който е жаден — вода да си пие!

[1] Първата част на всеки стих се повтаря. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.